กรุงเทพฯติดอันดับ6น่าลงทุนด้านอสังหาฯ
ไพร้ซฯ เผย กรุงเทพฯ ติดอันดับ 6 เมืองหลวงในเอเชียแปซิฟิกที่น่าลงทุนที่สุดด้านอสังหาฯ
19 ธ.ค. 2555

ไพร้ซฯ เผย กรุงเทพฯ ติดอันดับ 6 เมืองหลวงในเอเชียแปซิฟิกที่น่าลงทุนที่สุดด้านอสังหาฯ
บริษัท ไพร้ซ วอเตอร์เฮาส์ คูเปอร์ส ประเทศไทย เปิดเผยรายงานว่า กรุงจาการ์ตา เมืองหลวงของประเทศอินโดนีเซีย คว้าแชมป์เมืองที่น่าลงทุนมากที่สุดในเอเชียแปซิฟิกในปี 2556 โดยขยับขึ้นจากอันดับที่ 11 ในปีนี้ แซงหน้านครเซี่ยงไฮ้ของจีนและสิงคโปร์
ขณะที่กรุงเทพฯ ติดโผเป็นอันดับที่ 6 ของเมืองหลวงน่าลงทุนที่สุดในภูมิภาค ขยับเพิ่มขึ้นมาจากอันดับที่ 14 ในปีนี้ ถือเป็นสัญญาณที่สะท้อนให้เห็นถึงความน่าลงทุนในตลาดอสังหาริมทรัพย์ไทยที่ได้รับปัจจัยสนับสนุนจากตลาดกองทุนอสังหาริมทรัพย์ที่เริ่มกลับมามีความคึกคักอีกครั้ง
นายศิระ อินทรกำธรชัย ประธานกรรมการบริหาร บริษัท ไพร้ซ วอเตอร์เฮาส์ คูเปอร์ส ประเทศไทย กล่าวว่า ถึงแม้กรุงเทพฯ จะมีความเสี่ยงจากปัจจัยความไม่แน่นอนต่างๆ แต่ตลาดอสังหาริมทรัพย์มีศักยภาพสูงและเป็นที่จับตามองจากบรรดานักลงทุนต่างชาติ